Klaipėda kartu su visa Lietuva minės 29-ąsias Lietuvos Nepriklausomybės atkūrimo metines –1990 m. kovo 11 d. Aukščiausiosios Tarybos-Atkuriamojo Seimo priimto Nepriklausomybės Atkūrimo Akto sukaktį. Šiai itin svarbiai Lietuvos valstybei datai paminėti skiriamas visas pluoštas tradicinių ir naujų šventinių renginių.

Kovo 8 d. Mažosios Lietuvos istorijos muziejuje (Didžioji Vandens g. 2) atidaroma pulkininko leitenanto, žymaus prieškario fotomenininko Otono Milaševičiaus darbų paroda „Lietuvos kariuomenė – tragiško likimo fotografo akimis“. O. Milaševičius (1904–1941) – Lietuvos kariuomenės pulkininkas leitenantas. Mokėsi Seinų „Žiburio“ gimnazijoje, Lazdijuose, vėliau baigė Lietuvos karo mokyklą, Aukštųjų karininkų kursų Inžinerijos skyrių. Tarnavo Technikos pulke Radviliškyje, Karo technikos štabe, Generaliniame kariuomenės štabe. Jis taip pat buvo puikus fotografas, dar prieš karą dalyvavęs tarptautinėse parodose. Aktyviai fotografavo Lietuvos kariuomenės gyvenimą, savo šeimą, Lietuvos pajūrį, jo nuotraukos buvo spausdinamos „Kario“ ir „Kardo“ žurnaluose. Pirmomis karo dienomis kartu su 29-ojo korpuso karininkais per prievartą vežamas į Rytus, 1941 m. birželio 24 d. nusišovė paskutinėje Lietuvos teritorijoje – Adutiškio geležinkelio stotyje. Adutiškyje (Švenčionių r.) jis ir palaidotas.

Fotografijų parodos iniciatorius ir rengėjas – Vyčio paramos fondas. Paroda veiks iki balandžio 5 d.

Kovo 10 d.16 val. Lietuvininkų aikštėje jungtinės Klaipėdos menininkų pajėgoslinksmaipristatys teatrines improvizacijas Lietuvos istorijos tema „Kovo 11-oji – džiaugsmingai“. Tai bus netradicinis, su gera humoro doze pasakojimas apie Lietuvą nuo Šv. Brunono Kverfurtiečio laikų iki įstojimo į Europos Sąjungą.Intermedijas talkinant gausiam būriui jaunimo atliks aktoriai Nijolė Sabulytė, Egidijus Kupčiūnas, Aleksas Mažonas, dainuos Klaipėdos universiteto mišrus choro „Pajūrio aidos“ (vadovas Algirdas Šumskis).

Tuo pat metu (kovo 10 d. 16 val.)Žvejų rūmų scenoje šokio sūkuryje suksis ir mažiausi, ir vyresni lietuviško liaudiško šokio puoselėtojai.Čia jau vienuoliktą kartą vykstautinių šokių kolektyvų šventė „Gintaro laše mano Lietuva“. Šventės iniciatorius – tautinių šokių kolektyvas „Vėtra“ (meno vadovas Vilius Šleinius) kasmet pasikviečia draugų iš įvairių Lietuvos regionų ar užsienio. Šiemetinėje šventėje dalyvausAlytaus kultūros ir komunikacijos centro kūrybinė studija „Alytaus miestelėnai“ ir šokių studija „Alemana“,Elektrėnų kultūros centro tautinių šokių kolektyvas ,,Vijūnas“,Plungės kultūros centro šokių ir dainų ansamblis „Suvartukas“,Šilutės pirmosios gimnazijos jaunimo šokių grupė „Atlaja“,Klaipėdos karalienės Luizės jaunimo centro vaikų šokių ansamblis „Vijurkas“ ir tautinės muzikos ansamblis „Ralio“,Klaipėdos Jeronimo Kačinsko muzikos mokyklos šokio ugdymo skyriaus šokėjai bei šeimininkai – Klaipėdos Žvejų rūmų „Vėtra“. Žiūrovai, pasipuošę tautiniu kostiumu, į šią šventę tradiciškai įleidžiami nemokamai (Bilietus platina „Tiketa“, 2 eur).

Kovo 11 d. rytą, 10.30 val. Marijos Taikos Karalienės bažnyčioje bus aukojamos Šv. Mišios už Lietuvą ir jos žmones, o 11 val. Lėbartų kapinėse dedamos gėlės ant Lietuvos Nepriklausomybės Akto signataro, Klaipėdos garbės piliečio Alfonso Žalio kapo

11.30 val. lydima Lietuvos kariuomenės Karinių jūrų pajėgų orkestro (meno vadovas Egidijus Miknius) Tiltų gatve pajudės Klaipėdos jaunimo organizacijų eisena. Eisenos dalyviai neš 250 metrų ilgio „Vienybės vėliavą“. Ši vėliava pirmą kartą buvo išskleista 2014 m. rugpjūčio 23 d., minint Baltijos kelio 25-ąsias metines (idėjos autorius – Erikas Druskinas). Tada vėliavos ilgis siekė 1000 metrų, o ją siuvo net 160 savanorių. Vėliava buvo padalinta į keturias dalis ir išdalinta regionams.Klaipėdos jaunimo organizacijų asociacija „Apskritasis stalas“ kartu su jaunimo organizacijos „Darbas“ Klaipėdos skyriumi kviečia rinktis visus rinktis prie Senojo turgaus žiedo, išskleisti „Vienybės vėliavą“ ir iškilmingai atžygiuoti į Atgimimo aikštę.

Atgimimo aikštėje 12 val. prasidės Lietuvos Nepriklausomybės atkūrimo dienos šventė.Dar rudenį buvo surengta apklausa (organizatorius – Klaipėdos Žvejų rūmai), ką klaipėdiečiai norėtų matyti šiame renginyje. Iš didelio pasiūlymų sąrašo, kuriame buvo minimi šimtai asmenybių – garsūs sportininkai, aktoriai, politikai, muzikos atlikėjai – buvo atrinkti bei pakviesti Andrius Tapinas ir grupė „G&G Sindikatas“.

A.Tapinas klaipėdiečiams ruošia specialų Kovo 11-osios šou „Laikykitės ten...“. Kas bus jo pašnekovai, sužinos tik tie, kurie ateis į Atgimimo aikštę... Šventinę programą vainikuos „G&G Sindikato“ koncertinė programa.

14 val. prie KU Socialinių ir humanitarinių mokslų fakulteto pastato (S. Nėries g. 5) įvyks atminimo lentos kovotojui už Nepriklausomybę, partizanų vadui, brigados generolui Adolfui Ramanauskui-Vanagui atidengimo ceremonija. Ši vieta pasirinkta todėl, kad čia 1937–1939 m. (tada – Klaipėdos pedagoginiame institute) studijavo A. Ramanauskas-Vanagas. Garbės sargyboje rikiuosis Lietuvos šaulių sąjungos Vakarų (jūros) šaulių 3-iosios rinktinės šauliai bei Lietuvos laisvės kovos sąjūdžio žemaičių partizanų apygardos veteranai.Apie iškilios asmenybės svarbą Lietuvos istorijai kalbės Klaipėdos universiteto atstovai – Baltijos regiono istorijos ir archeologijos instituto vyresnioji mokslo darbuotoja, istorikė dr. Silva Pocytė ir Humanitarinių ir ugdymo mokslų fakulteto dekanas prof. Rimantas Balsys, Žemaičių partizanų apygardos vadas Jonas Šilinskas. Renginyje dainuos Klaipėdos etnokultūros centro folkloro ansamblis „Alka“ (vadovės Elena Šalkauskienė ir Ingrida Žmijauskienė).

17 val. „Švyturio“ arenojeLietuvos Nepriklausomybės atkūrimo dieną klaipėdiečiai ir miesto svečiai linksmai švęs su trimis talentingais atlikėjais – Mantu, Karina Krysko ir Jeronimu Miliumi, jų geriausiomis dainomis ir pasauliniais hitais. Solistams akompanuos Kauno bigbendas.

Koncertui „Labas, Lietuva!“ Mantas Jankavičius parengė geriausių savo dainų programą su garsiausiais hitais: „Čiuožki”, „Šiandien tu man graži“, „Melagė” ir kitais. Šia ypatinga proga Mantas žada atlikti dar vieną kūrinį, kurio iki šiol nėra dainavęs – „Lietuva brangi”.

Karina Krysko ir Jeronimas Milius – gerai žinomas puikus scenos duetas. Jų naujausia programa „Gražiausi pasaulio hitai” sulaukė didžiulės sėkmės. Tačiau į Klaipėdą dainininkai atveža ne tik ją. Jie taip pat turi parengę staigmeną, kurios klausytojai dar negirdėjo. Šis šventinis koncertas – tai tradicinė Klaipėdos miesto savivaldybės dovana už simbolinę bilieto kainą – 3 eurus (*bilietus platina „Bilietai.LT“*).

Taip pat 17 val. Klaipėdos koncertų salėje prasidės jau ketvirtą kartą VšĮ „Klaipėdos šventės“ iniciatyva vyksiantis labdaros koncertas „Laukiantis bilietas“, kuriame gros Klaipėdos valstybinio muzikinio teatro simfoninis orkestras (meno vadovas Tomas Ambrozaitis) ir solistai. Koncerto metu surinktos lėšos pavirs laukiančiais bilietais ir suteiks galimybę 2019 metais jauniesiems Klaipėdos regiono kultūros vartotojams lankytis repertuariniuose Klaipėdos dramos teatro, Klaipėdos koncertų salės bei Klaipėdos valstybinio muzikinio teatro renginiuose. Koncerte kartu su orkestru gros Klaipėdos Juozo Karoso muzikos mokyklos moksleivė Gabrielė Beata Štaraitė, Šilutės meno mokyklos ugdytinė Saulė Norvaišaitė, LMTA studentai Jonas Šopa ir Gabija Maknavičiūtė bei Londono„ThePurcellSchool“ moksleivis Kasparas Mikužis. Skambės F. J. Haidno, L. Van Bethoveno, R. Šumano, F. Šopeno ir B.Dvariono kūriniai. *(Kvietimus galima įsigyti VšĮ „Klaipėdos šventės biure“, Turgaus g. 22-8)*.